**MINISTERUL SĂNĂTĂȚII**

 **ORDIN Nr. …………..**

**privind completarea anexei nr. 1 la Ordinul ministrului sănătății publice nr. 1237/2007 privind aprobarea Nomenclatorului naţional al sângelui uman şi componentelor sanguine umane pentru utilizare terapeutică**

Văzând referatul de aprobare nr. ……………………… al Direcției generale asistență medicală și sănătate publică din cadrul Ministerului Sănătăţii și adresele Institutului Naţional de Transfuzie Sanguină ,,Prof. Dr. C. T. Nicolau’’: nr. INTS810/c/30.04.2024, INTS1474/c/04.09.2024, INTS1675/c/02.10.2024 și INTS1797/c/28.10.2024,

având în vedere prevederile de la lit. j) din Anexa nr. 4 la Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, cu modificările și completările ulterioare,

    în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

**ministrul sănătăţii emite următorul**

**ORDIN:**

 **Art. I. –** Anexa nr.1 la Ordinul ministrului sănătății publice nr. 1237/2007 privind aprobarea Nomenclatorului național al sângelui uman și componentelor sanguine umane pentru utilizarea terapeutică, publicat în Monitorul Oficial al României, Partea I, nr. 511 din 31 iulie 2007, cu modificările și completările ulterioare, se completează după cum urmează:

1. La articolul 1, după litera w), se introduce o nouă literă, lit. w1), cu următorul cuprins:

 ,,w1) plasma proaspătă congelată deleucocitata (PPC-DL) înseamnă plasma supernatantă separată dintr-o donare de sânge total sau plasma colectată prin plasmafereză, cu îndepărtarea majorității leucocitelor din component și, ulterior, îngheţată şi conservată;”

1. La articolul 5, alin. (1), litera c), după punctul 4, se introduce un nou punct, punctul 5, cu următorul cuprins:

 „5. Plasmă proaspătă congelată deleucocitată (PPC-DL)”.

1. La articolul 11, după punctul 9. se introduce un nou punct, punctul 91 cu următorul cuprins:

 „91. Plasmă proaspătă congelată deleucocitată (PPC-DL)

Descriere

Component sanguin obţinut dintr-o singură unitate adult de sânge total, după separarea de elementele celulare și îndepărtarea majorității leucocitelor din component, în mod aseptic, conform unui proces autorizat și a unei proceduri validate. Pentru a fi considerată deleucocitată, componenta plasmatică din sânge total trebuie să conțină mai puțin de 1 × 106 leucocite per unitate.

Controlul leucocitelor reziduale în unitatea plasmatică se efectuează în maximum 24 de ore după deleucocitare.

 Separarea plasmei din sângele total şi debutul congelării, condiţiile şi durata maximă de conservare, transportul, decongelarea, verificarea aspectului macroscopic înainte de administrare, sunt aceleași ca la plasma proaspătă congelată din sânge total”.

 **Art. II. –**Direcţiile de specialitate ale Ministerului Sănătăţii, Institutul Naţional de Transfuzie Sanguină ,,Prof. Dr. C. T. Nicolau’’, centrele judeţene de transfuzie sanguină şi al municipiului Bucureşti şi unităţile sanitare vor duce la îndeplinire prezentul ordin.

 **Art. III. –** Prezentul ordin se publică în Monitorul Oficial al României, Partea I.

**Ministrul sănătăţii,**

**PROF. UNIV. DR. ALEXANDRU RAFILA**